ETA:n sekakomitean päätös

N:o 16/2001,

tehty 28 päivänä helmikuuta 2001,

ETA-sopimuksen liitteen II (Tekniset määräykset, standardit, testaus ja varmentaminen) ja liitteen XI (Telepalvelut) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan,

sekä katsoo seuraavaa:

(1) Sopimuksen liite II muutettiin 5 päivänä marraskuuta 1999 tehdyllä ETA:n sekakomitean päätöksellä N:o 146/1999(1).

(2) Sopimuksen liite XI muutettiin 30 päivänä marraskuuta 2000 tehdyllä ETA:n sekakomitean päätöksellä N:o 108/2000(2).

(3) Teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 98/34/EY muuttamisesta 20 päivänä heinäkuuta 1998 annettu Euroopan parlamentin ja neuvoston direktiivi 98/48/EY(3) on tarpeen sisällyttää sopimukseen,

ON PÄÄTTÄNYT SEURAAVAA:

1 artikla

Muutetaan sopimuksen liitteessä II olevan XIX luvun 1 kohta (Euroopan parlamentin ja neuvoston direktiivi 98/34/EY) seuraavasti:

1) lisätään ennen mukautuksia seuraava: ", sellaisena kuin se on muutettuna seuraavalla:

- 398 L 0048: Euroopan parlamentin ja neuvoston direktiivi 98/48/EY, annettu 20 päivänä heinäkuuta 1998 (EYVL L 217, 5.8.1998, s. 18).";

2) korvataan a mukautuksessa sanat "1 artiklan 2 kohta" sanoilla "1 artiklan 3 kohta";

3) korvataan d mukautus seuraavasti: "Lisätään 8 artiklan 2 kohtaan seuraava:

EFTAn valvontaviranomainen toimittaa EFTA-valtioiden huomautukset EY:n komissiolle yhtenä yhteensovitettuna tiedonantona ja komissio toimittaa yhteisön huomautukset EFTAn valvontaviranomaiselle. Jos sopimuspuolten sisäisten järjestelmien mukaisesti turvaudutaan kuuden kuukauden odotusaikaan ja jos Euroopan yhteisön järjestelmän tai EFTA-valtioiden osalta turvaudutaan kahden seuraavan kohdan mukaisesti neljän kuukauden odotusaikaan, sopimuspuolten on ilmoitettava tästä toisilleen mainitulla tavalla.

EFTA-valtioiden toimivaltaiset viranomaiset lykkäävät palveluja koskevien sääntöehdotusten hyväksymistä neljällä kuukaudella siitä päivästä alkaen, jolloin EFTAn valvontaviranomainen on vastaanottanut säädösehdotuksen tekstin, jos toinen EFTA-valtio antaa siitä kolmen kuukauden kuluessa perustellun lausunnon, jonka mukaan aiottu toimenpide saattaa aiheuttaa EFTA-valtioiden markkinoilla esteitä palvelujen vapaalle liikkuvuudelle tai palvelujen tuottajien sijoittautumisvapaudelle.

Palveluja koskevia määräysehdotuksia koskevissa EFTA-valtioiden perustelluissa lausunnoissa ei saa puuttua sellaisiin kulttuuripoliittisiin toimenpiteisiin varsinkaan audiovisuaalialalla, joita EFTA-valtiot voivat ETA-oikeuden mukaisesti antaa kielellisten erojensa, erityisten kansallisten ja alueellisten ominaispiirteidensä sekä kulttuuriperintönsä huomioon ottamiseksi.";

4) korvataan e alakohta seuraavasti: "Korvataan 9 artikla seuraavalla:

1. EY:n jäsenvaltioiden ja EFTA-valtioiden toimivaltaisten viranomaisten on lykättävä ilmoitettujen teknisiä määräyksiä koskevien ehdotusten antamista kolmella kuukaudella siitä päivästä alkaen, jona kyseinen ehdotus on saapunut:

- Euroopan komissioon yhteisön jäsenvaltioiden ilmoittamien ehdotusten ollessa kyseessä,

- EFTAn valvontaviranomaiselle EFTA-valtioiden ilmoittamien ehdotusten ollessa kyseessä.

2. Edellä 1 kohdassa ja 8 artiklan 2 kohdassa mainittuja odotusaikoja ei sovelleta,

- jos toimivaltaiset viranomaiset joutuvat kansanterveyden tai yleisen turvallisuuden taikka eläinten tai kasvien terveyden ja elämän turvaamiseen tai palveluja koskevien sääntöjen osalta myös yleiseen järjestykseen ja erityisesti alaikäisten suojeluun liittyvistä pakottavista syistä valmistelemaan teknisiä määräyksiä hyvin lyhyessä ajassa saadakseen ne heti annetuiksi ja saattaakseen ne voimaan ilman, että minkäänlaista kuulemista olisi mahdollista järjestää, tai

- jos toimivaltaiset viranomaiset joutuvat rahoitusjärjestelmän turvallisuuden ja eheyden suojaamiseen sekä varsinkin tallettajien, sijoittajien ja vakuutettujen henkilöiden suojaamiseen liittyvien vakavien olosuhteiden aiheuttamista kiireellisistä syistä antamaan ja panemaan viipymättä täytäntöön rahoituspalveluja koskevia määräyksiä.

Perusteet kyseisten toimenpiteiden kiireellisyydelle on ilmoitettava. Kiireellisten toimenpiteiden perustelujen on oltava yksityiskohtaiset ja selvät ja niissä on erityisesti korostettava asianomaisten viranomaisten toteaman vaaratilanteen ennalta-arvaamattomuutta ja vakavuutta sekä ehdotonta tarvetta välittömiin toimiin tilanteen korjaamiseksi.";

5) korvataan g mukautuksen 9 kohta seuraavalla: "tieto siitä, että on pyydetty neljän tai kuuden kuukauden odotusaikaa.".

2 artikla

Lisätään sopimuksen liitteessä XI olevan 5h kohdan (Euroopan parlamentin ja neuvoston direktiivi 2000/31/EY) jälkeen seuraava: "Tietoyhteiskuntapalvelut

5i. 398 L 0034: Euroopan parlamentin ja neuvoston direktiivi 98/34/EY, annettu 22 päivänä kesäkuuta 1998, teknisiä standardeja ja määräyksiä koskevien tietojen toimittamisessa noudatettavasta menettelystä (EYVL L 204, 21.7.1998, s. 37), sellaisena kuin se on muutettuna seuraavalla:

- 398 L 0048: Euroopan parlamentin ja neuvoston direktiivi 98/48/EY, annettu 20 päivänä heinäkuuta 1998 (EYVL L 217, 5.8.1998, s. 18).

Tätä sopimusta sovellettaessa direktiiviä koskevat seuraavat mukautukset:

a) Korvataan 1 artiklan 3 kohdan toinen alakohta seuraavasti: 'käsite 'tekninen eritelmä' sisältää myös valmistusmenetelmät ja -prosessit, jotka liittyvät elintarvikkeeksi ja rehuiksi tarkoitettuihin tuotteisiin sekä lääkkeisiin, sellaisena kuin ne määritellään direktiivin 65/65/ETY (sopimuksen liitteessä II olevan XIII luvun 1 kohta) 1 artiklassa, sekä muihin tuotteisiin liittyvät valmistusmenetelmät ja -prosessit, silloin kun niillä on vaikutusta näiden tuotteiden ominaisuuksiin;';

b) Lisätään 8 artiklan 1 kohdan ensimmäisen alakohdan loppuun seuraava: 'Ilmoitetun teknistä määräystä koskevan ehdotuksen koko tekstin on oltava saatavilla alkuperäiskielellä ja jollekin Euroopan yhteisön virallisista kielistä tehtynä täysimittaisena käännöksenä.';

c) Lisätään 8 artiklan 1 kohdan neljänteen alakohtaan seuraava: 'Yhteisö ja EFTAn valvontaviranomainen tai EFTA-valtiot EFTAn valvontaviranomaisen välityksellä voivat pyytää lisätietoja ilmoitetusta teknistä määräystä koskevasta ehdotuksesta.';

d) Lisätään 8 artiklan 2 kohtaan seuraava: 'EFTAn valvontaviranomainen toimittaa EFTA-valtioiden huomautukset EY:n komissiolle yhtenä yhteensovitettuna tiedonantona ja komissio toimittaa yhteisön huomautukset EFTAn valvontaviranomaiselle. Jos sopimuspuolten sisäisten järjestelmien sääntöjen mukaisesti turvaudutaan kuuden kuukauden odotusaikaan ja jos Euroopan yhteisön järjestelmän tai EFTA-valtioiden osalta turvaudutaan kahden seuraavan kohdan mukaisesti neljän kuukauden odotusaikaan, sopimuspuolten on ilmoitettava tästä toisilleen mainitulla tavalla.

EFTA-valtioiden toimivaltaiset viranomaiset lykkäävät palveluja koskevien sääntöehdotusten hyväksymistä neljällä kuukaudella siitä päivästä alkaen, jolloin EFTAn valvontaviranomainen on vastaanottanut säädösehdotuksen tekstin, jos toinen EFTA-valtio antaa siitä kolmen kuukauden kuluessa perustellun lausunnon, jonka mukaan aiottu toimenpide saattaa aiheuttaa EFTA-valtioiden markkinoilla esteitä palvelujen vapaalle liikkuvuudelle tai palvelujen tuottajien sijoittautumisvapaudelle.

Palveluja koskevia määräysehdotuksia koskevissa EFTA-valtioiden perustelluissa lausunnoissa ei saa puuttua sellaisiin kulttuuripoliittisiin toimenpiteisiin varsinkaan audiovisuaalialalla, joita EFTA-valtiot voivat ETA-oikeuden mukaisesti antaa kielellisten erojensa, erityisten kansallisten ja alueellisten ominaispiirteidensä sekä kulttuuriperintönsä huomioon ottamiseksi.';

e) Korvataan 9 artikla seuraavasti: '1. EY:n jäsenvaltioiden ja EFTA-valtioiden toimivaltaisten viranomaisten on lykättävä ilmoitettujen teknisiä määräyksiä koskevien ehdotusten antamista kolmella kuukaudella siitä päivästä alkaen, jona kyseinen ehdotus on saapunut:

- Euroopan komissioon yhteisön jäsenvaltioiden ilmoittamien ehdotusten ollessa kyseessä,

- EFTAn valvontaviranomaiselle EFTA-valtioiden ilmoittamien ehdotusten ollessa kyseessä.

2. Edellä 1 kohdassa ja d mukautuksen 1 kohdassa mainittuja odotusaikoja ei sovelleta,

- jos toimivaltaiset viranomaiset joutuvat kansanterveyden tai yleisen turvallisuuden taikka eläinten tai kasvien terveyden ja elämän turvaamiseen tai palveluja koskevien sääntöjen osalta myös yleiseen järjestykseen ja erityisesti alaikäisten suojeluun liittyvistä pakottavista syistä laatimaan teknisiä määräyksiä hyvin lyhyessä ajassa saadakseen ne heti annetuiksi ja saattaakseen ne voimaan ilman, että minkäänlaista kuulemista olisi mahdollista järjestää, tai

- jos toimivaltaiset viranomaiset joutuvat rahoitusjärjestelmän turvallisuuden ja eheyden suojaamiseen sekä varsinkin tallettajien, sijoittajien ja vakuutettujen henkilöiden suojaamiseen liittyvien vakavien olosuhteiden aiheuttamista kiireellisistä syistä antamaan ja panemaan viipymättä täytäntöön rahoituspalveluja koskevia sääntöjä.

Perusteet kyseisten toimenpiteiden kiireellisyydelle on ilmoitettava. Kiireellisten toimenpiteiden perustelujen on oltava yksityiskohtaiset ja selvät ja niissä on erityisesti korostettava asianomaisten viranomaisten toteaman vaaratilanteen ennalta-arvaamattomuutta ja vakavuutta sekä ehdotonta tarvetta välittömiin toimiin tilanteen korjaamiseksi.';

f) Lisätään liitteeseen II seuraava: 'ISLANTI

STRI

Staðlaráð Íslands

LIECHTENSTEIN

TPMN

Liechtensteinische Technische Prüf-, Mess- und Normenstelle

NORJA

NSF

Norges Standardiseringsforbund

NEK

Norsk Elektroteknisk Komite

PT

Post- og teletilsynet';

g) direktiiviä sovellettaessa pidetään tarpeellisina seuraavien tietojen toimittamista sähköisesti:

1) ilmoituslomakkeet. Ne voidaan toimittaa etukäteen tai yhdessä koko tekstin kanssa;

2) luonnoksen vastaanottoilmoitus, johon sisältyy muun muassa kunkin järjestelmän sääntöjen mukaisesti määritetty odotusajan päättymispäivä;

3) lisätietoja koskevat pyynnöt;

4) vastaukset lisätietoja koskeviin pyyntöihin;

5) huomautukset;

6) ad hoc -kokouksia koskevat pyynnöt;

7) vastaukset ad hoc -kokouksia koskeviin pyyntöihin;

8) lopullisia tekstejä koskevat pyynnöt;

9) tieto siitä, että on pyydetty neljän tai kuuden kuukauden odotusaikaa;

seuraavat tiedonannot voidaan toistaiseksi toimittaa tavanomaisina postilähetyksinä, mutta on suotavampaa toimittaa ne sähköisesti:

10) ilmoitetun ehdotuksen koko teksti;

11) perusteena olevat säädökset tai määräykset;

12) lopullinen teksti;

h) sopimuspuolet sopivat yhdessä tietojen toimittamista koskevista hallinnollisista järjestelyistä."

3 artikla

Direktiivin 98/48/EY islanniksi ja norjaksi laaditut toisinnot, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia.

4 artikla

Tämä päätös tulee voimaan 1 päivänä maaliskuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4).

5 artikla

Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.

Tehty Brysselissä 28 päivänä helmikuuta 2001.

ETA:n sekakomitean puolesta

P. Westerlund

Puheenjohtaja

(1) EYVL L 15, 18.1.2001, s. 40.

(2) EYVL L 45, 15.2.2001, s. 47.

(3) EYVL L 217, 5.8.1998, s. 18.

(4) Valtiosäännön asettamista vaatimuksista ei ole ilmoitettu.